open-index/open-wikipedia-markdown huggingface dataset:
รัฐบาลชั่วคราวบังกลาเทศ

**รัฐบาลเฉพาะกาลสาธารณรัฐประชาชนบังกลาเทศ** (; , **') หรือนิยมเรียก **รัฐบาลมูชิบนคร''' เป็นรัฐบาลที่ตั้งขึ้นหลังการประกาศอิสรภาพปากีสถานตะวันออกเมื่อวันที่ 10 เมษายน 2514 มีตายุดดิน อะห์หมัดเป็นนายกรัฐมนตรี และถือเป็นหัวหน้าสูงสุดในขบวนการปลดปล่อยบังกลาเทศ ซึ่งประกอบด้วยคณะรัฐมนตรี คณะทูตานุทูต สมัชชา กองทัพและราชการวิทยุ

หลังการเลือกตั้งทั่วไปปี 2513 คณะทหารผู้ยึดอำนาจการปกครองปากีสถานไม่ยอมส่งมอบอำนาจให้แก่สมาชิกสภานิติบัญญัติจากการเลือกตั้ง และกองทัพปากีสถานปราบปรามประชาชนปากีสถานตะวันออก บรรดาผู้นำการเมืองจากการเลือกตั้งของปากีสถานตะวันออกจึงประกาศเอกราชและก่อตั้งรัฐบาลชั่วคราวด้วยการสนับสนุนของรัฐบาลอินเดีย คณะรัฐมนตรีสาบานตนเข้ารับตำแหน่งในวันที่ 17 เมษายน 2514 ในเมืองมูชิบนคร รัฐบาลมีสำนักงานใหญ่ตั้งอยู่ในโกลกาตา (เมืองหลวงของรัฐเบงกอลตะวันตกของอินเดีย) ซึ่งเป็นรัฐบาลพลัดถิ่น รัฐบาลนี้ได้ดึงดูดผู้แปรพักตร์จากราชการพลเรือนและทหารของปากีสถาน ตลอดจนปัญญาชนและบุคคลสำคัญทางวัฒนธรรมจากปากีสถานตะวันออกเป็นอันมาก

รัฐบาลนี้ประสานงานกับรัฐบาลอินเดียในการต่อสู้ด้วยอาวุธต่อกองทัพปากีสถาน และจัดการกับวิกฤตผู้ลี้ภัย นอกจากนี้ยังรณรงค์ในระดับนานาชาติเพื่อหาเสียงสนับสนุนสำหรับเอกราชของบังกลาเทศ

## อ้างอิง
*Mujibnagar Government 
*Administrator of Mujibnagar Government 
*Some About Mujibnagar Government 

หมวดหมู่:รัฐสิ้นสภาพในทวีปเอเชีย
หมวดหมู่:ประวัติศาสตร์บังกลาเทศ
หมวดหมู่:รัฐและดินแดนที่ก่อตั้งในปี พ.ศ. 2514
หมวดหมู่:รัฐบาลชั่วคราว
ดยุกแห่งบราบันต์

**ดยุกแห่งบราบันต์** หรือ **ดยุกแห่งบราบ็อง** () เป็นพระอิสริยยศที่จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ ทรงสถาปนาให้แก่อ็องรีที่ 1 พระราชโอรสของก็อดฟรีที่ 3 เคานต์แห่งลูแวง (ซึ่งเป็นดยุกแห่งโลธารินเจีย อีกบรรดาศักดิ์หนึ่งด้วย) ซึ่งดัชชีบราบันต์ถูกสถาปนาขึ้นราวปี ค.ศ. 1183 โดยยกสถานะจากแลนด์กราฟบราบันต์ (Landgrave of Brabant) ซึ่งมีอยู่เดิมตั้งแต่ปี ค.ศ. 1085

ในปี ค.ศ. 1288 ผู้ถือบรรดาศักดิ์ "ดยุกแห่งบราบันต์" ยังถือเป็น "ดยุกแห่งลิมบูร์ก" อีกด้วย และต่อมาได้ขึ้นเป็นบรรดาศักดิ์ของ "ดยุกแห่งเบอร์กันดี" ในปี ค.ศ. 1430 ซึ่งยังคงใช้อยู่และสืบตระกูลกันต่อมาจนกระทั่งสมัยการปฏิวัติฝรั่งเศส ถึงแม้ว่าดินแดนแถบภาคเหนือของบราบันต์นั้นจะเป็นดินแดนที่ปกครองโดยสาธารณรัฐดัตช์ในช่วงคริสต์ศตวรรษที่ 17-18 ก็ตาม

## รายพระนามและชื่อ
### [[ตระกูลรีจีนาริดส์]]​

### [[ราชวงศ์วาลัว]]​

### [[ราชวงศ์ฮาพส์บวร์ค]]​

### [[ราชวงศ์บูร์บง]]​
​

#### พระมหากษัตริย์แห่งสเปน
​

### [[ราชวงศ์ซัคเซิน-โคบวร์คและโกทา]]​
#### รัชทายาทแห่งเบลเยียม
​

## บรรดาศักดิ์ในยุคปัจจุบัน
### [[ซัคเซิน-โคบูร์กและโกทา|ราชวงศ์ซัคเซิน-โคบูร์กและโกทา]]
ราชอาณาจักรเบลเยียมในยุคปัจจุบันได้นำบรรดาศักดิ์ "ดยุกแห่งบราบันต์" กลับมาใช้อีกครั้งหนึ่ง โดยใช้สำหรับพระราชทานเพื่อประกอบพระอิสริยยศของรัชทายาท (ถึงแม้ว่าจังหวัดนอร์ทบราบันต์ ซึ่งเป็นส่วนหนึ่งของดินแดนของดัชชีในอดีต จะตกอยู่ในดินแดนของเนเธอร์แลนด์ตั้งแต่ ค.ศ. 1648 เป็นต้นมา) 

รัชทายาทที่เฉลิมพระอิสริยยศเป็นดยุกแห่งบราบันต์ ได้แก่

* สมเด็จพระเจ้าเลโอโปลด์ที่ 2 (1840-1865)
* เจ้าชายเลโอโปลด์ พระราชโอรสของสมเด็จพระเจ้าเลโอโปลด์ที่ 2 (1865-1869)
* สมเด็จพระเจ้าเลโอโปลด์ที่ 3 (1909-1934)
* สมเด็จพระราชาธิบดีโบดวง (1934-1951)
* สมเด็จพระราชาธิบดีฟิลิป (1993-2013)
* เจ้าหญิงเอลีซาแบ็ต (2013-ปัจจุบัน)

พระอิสริยยศของเจ้าหญิงเอลีซาแบ็ตในฐานะรัชทายาทนั้น เรียกว่า "เจ้าหญิงแห่งเบลเยียม" มิใช่ "เจ้าหญิงแห่งชาวเบลเยียม" ซึ่งไม่ถูกต้อง และมักใช้ผิดพลาดอันเนื่องมาจากการเทียบเคียงกับพระอิสริยยศของพระมหากษัตริย์ในฐานะ "พระมหากษัตริย์แห่งชาวเบลเยียม"

เจ้าหญิงเอลีซาแบ็ต ยังมีพระอิสริยยศเป็น "ดัชเชสแห่งบราบันต์" ซึ่งจะพระราชทานเฉพาะสำหรับองค์รัชทายาท ซึ่งบรรดาศักดิ์นี้ถือว่าสูงกว่าอิสริยยศ "เจ้าหญิง/เจ้าชายแห่งเบลเยียม"

#### กฎหมาย
จากพระราชบัญญัติลงวันที่ 16 ธันวาคม ค.ศ. 1840 มาตรา 1 ย่อหน้าที่ 2 แก้ครั้งสุดท้ายเมื่อปีค.ศ. 2001 ระบุเกี่ยวกันการพระราชทานไว้ว่า : * บรรดาศักดิ์ "ดยุกหรือดัชเชสแห่งบราบันต์" จะพระราชทานให้สำหรับเจ้าชาย หรือเจ้าหญิงซึ่งเป็นพระราชโอรส/ธิดาพระองค์ใหญ่ของพระมหากษัตริย์ โดยหากพระราชโอรส/ธิดาพระองค์หาได้ไม่ ให้บรรดาศักดิ์นี้ตกลงเป็นของพระโอรสหรือพระธิดาพระองค์ใหญ่ของเจ้าชายหรือเจ้าหญิงซึ่งเป็นพระราชโอรส หรือพระราชธิดาพระองค์ใหญ่ของพระมหากษัตริย์ (พระราชนัดดาพระองค์ใหญ่)*

## อ้างอิง
แซบเซวอร์

**แซบเซวอร์** () ในอดีตมีชื่อว่า **เบแฮฆ** () เป็นเมืองในจังหวัดโฆรอซอเนแรแซวี ทางตะวันออกเฉียงเหนือของประเทศอิหร่าน อยู่ห่างจากเมืองแมชแฮดไปทางทิศตะวันตกราว 220 กิโลเมตร จากข้อมูลประชากรในปี พ.ศ. 2549 มีประชากร 208,172 คน จาก 57,024 ครอบครัว

แซบเซวอร์เป็นเมืองศูนย์กลางการค้า ศูนย์กลางการผลิตองุ่นและลูกเกด มีอุตสาหกรรมขนาดเล็ก ด้านการผลิตอาหาร มอเตอร์อิเล็กทรอนิกส์ เมืองมีถนนเชื่อมโยงกรุงเตหะรานกับแมชแฮดตัดผ่าน มีสนามบินภายในประเทศ

## อ้างอิง

หมวดหมู่:เมืองในประเทศอิหร่าน
เจ้าชายเลออปอล ดยุกแห่งบราบันต์

**เจ้าชายเลออปอลแห่งเบลเยียม ดยุกแห่งบราบันต์ เคานท์แห่งแอโน** (; 12 มิถุนายน ค.ศ. 1859 - 12 มิถุนายน ค.ศ. 1859) เป็นพระราชโอรสองค์ที่ 2 และรัชทายาทพระองค์เดียวในสมเด็จพระเจ้าเลออปอลที่ 2 แห่งเบลเยียมกับสมเด็จพระราชินีมารี เฮนรีเอ็ทเทอแห่งเบลเยียม

เลออปอลเป็นพระนามเดียวกันกับพระอัยกาของพระองค์ และพระญาติของพระราชบิดา เจ้าชายแฟร์ดีนันท์แห่งซัคเซิน-โคบวร์คและโกทา สมเด็จพระราชินีนาถวิกตอเรียแห่งสหราชอาณาจักร และเจ้าชายอัลเบิร์ต พระราชสวามี

## พระราชประวัติตอนต้น
เมื่อประสูติ พระองค์ทรงได้รบพระราชทานตำแหน่งเป็น "เคานท์แห่งแอโน" เป็นพระราชโอรสองค์โตและมกุฎราชกุมาร ช่วงเลาประสูติของพระองค์ พระเจ้าเลออปอลที่ 1 แห่งเบลเยียม พระอัยกาของพระองค์ปกครองเบลเยียม ก่อนหน้าเจ้าชายแห่งซัคเซิน-โคบวร์คและโกทาจะเป็นพระมหากษัตริย์แห่งเบลเยียม

พระองค์ประสูติหลังพระขนิษฐา เจ้าหญิงหลุยส์แห่งเบลเยียม และมีพระขนิษฐภคินี 2 พระองค์ที่ประสูติหลังพระองค์สิ้นพระชนม์คือ เจ้าหญิงสเตฟานีแห่งเบลเยียมและเจ้าหญิงเคลม็องทีนแห่งเบลเยียม ทำให้พระราชบิดาและพระราชมารดาของพระองค์สิ้นความหวังสุดท้ายที่จะมีพระราชโอรส

## ดยุกแห่งบราบันต์
หลังจากการสวรรคตของพระอัยกาและการครองราชย์ของพระราชบิดาใน 1865 ทำให้พระองค์ได้รับตำแหน่งดยุกแห่งบราบันต์ ซึ่งเป็นตำแหน่งของทายาทผู้มีสิทธิโดยตรงในราชบัลลังก์เบลเยียม ในฐานะทายาทผู้มีสิทธิโดยตรงทำให้พระองค์ได้รับการคาดหลังว่าจะได้ครองราชย์ต่อจากพระราชบิดาเป็น **สมเด็จพระเจ้าเลออปอลที่ 3 แห่งเบลเยียม**

## สิ้นพระชนม์
thumb|left|180px|The death of Prince Leopold
เจ้าชายเลออปอลสิ้นพระชนม์ที่ ลาเอเกนหรือบรัสเซลส์ เมื่อ 22 มกราคม 1869 จากโรคพระปัปผาสะ (ปอด) บวมหลังจากที่ตกลงไปในบ่อน้ำ ที่งานพระศพของพระราชโอรส เป็นครั้งเดียวที่สมเด็จพระเจ้าเลออปอลที่ 2 ทรงกระทำเพียงครั้งเดียวในชีวิต พระองค์ทรง*"ทรุดองค์ลงในที่สาธารณะคุกเข่าอยู่ข้างโลงพระศพและทรงกรรแสงอย่างบ้าคลั่ง"* พระศพของเจ้าชายเลออปอล ถูกฝังที่สุสานหลวงที่ โบสถ์พระแม่แห่งลาเคิน ในกรุงบรัสเซลส์

การสิ้นพระชนม์ของเจ้าชายเลออปอลก่อนวัยอันควร ทำให้พระราชบิดาของพระองค์เหลือพระธิดาเพียง 2 พระองค์ คือเจ้าหญิงหลุยส์แห่งเบลเยียมและเจ้าหญิงสเตฟานีแห่งเบลเยียม หลังการสิ้นพระชนม์ของพระราชโอรสสมเด็จพระเจ้าเลออปอลที่ 2 และสมเด็จพระราชินีมารี เฮนเรียต ก็ทรงพยายามที่จะมีพระราชโอรสพระองค์ใหม่ พระองค์ได้ประสูติเจ้าหญิงเคลม็องทีนแห่งเบลเยียมในปี 1872 ทำให้ทั้งสองพระองค์สิ้นความหวังที่จะมีพระราชโอรส

หลังจากการสิ้นพระชนม์ของพระองค์ สมเด็จพระเจ้าเลออปอลที่ 2 ก็มีผู้สืบราชสมบัติคือพระภาติยะ สมเด็จพระเจ้าอัลแบร์ที่ 1 แห่งเบลเยียม และพระโอรสก็สืบราชสมบัติต่อมาเป็นสมเด็จพระเจ้าเลออปอลที่ 3 แห่งเบลเยียม

## พระอิสริยยศ
***12 มิถุนายน 1859 - 10 ธันวาคม 1865:** *ฮิสรอยัลไฮเนส* เคานท์แห่งแอโน, เจ้าชายแห่งเบลเยียม, เจ้าชายแห่งซัคเซิน-โคบูร์กและโกทา, ดยุกแห่งแซกโซนี
***10 ธันวาคม 1865 - 22 มกราคม 1869 :** *ฮิสรอยัลไฮเนส* ดยุกแห่งบราบันต์, เจ้าชายแห่งเบลเยียม, เจ้าชายแห่งซัคเซิน-โคบูร์กและโกทา, ดยุกแห่งแซกโซนี

## พงศาวลี


## อ้างอิง

## แหล่งข้อมูลอื่น

* Royal House of Belgium

หมวดหมู่:บุคคลที่เกิดในปี พ.ศ. 2402
หมวดหมู่:เจ้าเบลเยียม
หมวดหมู่:เจ้าชายแห่งซัคเซิน-โคบวร์คและโกทา
หมวดหมู่:ราชวงศ์ซัคเซิน-โคบวร์คและโกทา (เบลเยียม)
หมวดหมู่:เสียชีวิตจากโรคปอดบวม
หมวดหมู่:สมเด็จพระเจ้าเลออปอลที่ 2 แห่งเบลเยียม
เจ้าหญิงเอลีซาแบ็ต ดัชเชสแห่งบราบันต์

**เจ้าหญิงเอลีซาแบ็ต เตแรซ มารี เอแลน ดัชเชสแห่งบราบันต์ ** (, ; 25 ตุลาคม พ.ศ. 2544) เป็นรัชทายาทในราชบัลลังก์เบลเยียม เป็นพระราชธิดาพระองค์ใหญ่ในสมเด็จพระราชาธิบดีฟีลิปแห่งเบลเยียมและสมเด็จพระราชินีมาตีลด์แห่งเบลเยียม มีพระอิสริยยศเป็น "ดัชเชสแห่งบราบันต์" หลังจากที่สมเด็จพระราชาธิบดีอัลแบร์ที่ 2 แห่งเบลเยียม พระอัยกาธิราชของพระองค์ทรงสละราชสมบัติ โดยมีพระราชบิดาของพระองค์สืบราชสมบัติเมื่อวันที่ 21 กรกฎาคม พ.ศ. 2556

## รัชทายาท
รัฐสภาเบลเยียมได้มีการผ่านกฎหมายว่าด้วยการสืบราชสันตติวงศ์โดยถือสิทธิของบุตรหัวปีประมาณสิบปีก่อนหน้าวันพระราชสมภพ จึงหมายความว่าแม้กระทั่งพระองค์จะมีพระอนุชาที่ทรงพระเยาว์กว่าอีกสองพระองค์ แต่พระองค์ก็ยังคงอยู่ในลำดับที่หนึ่งในการสืบราชบัลลังก์ในฐานะของพระราชธิดาพระองค์ใหญ่ และเมื่อนั้นพระองค์จะเสวยราชย์ขึ้นเป็นสมเด็จพระราชินีนาถแห่งชาวเบลเยียมเป็นพระองค์แรก

โดยปกติแล้วพระราชโอรสขององค์มกุฎราชกุมารนั้นจะได้รับพระราชทานบรรดาศักดิ์ "เคานต์แห่งแอโน" ซึ่งได้มีการคาดการณ์ไว้สำหรับก่อนวันประสูติของพระองค์ว่าจะทรงให้เฉลิมพระนามเป็น "เคาน์เตสแห่งแอโน" สำหรับเจ้าหญิงเอลีซาแบ็ต แต่อย่างไรก็ตามได้มีพระบรมราชโองการให้เลิกการพระราชทานบรรดาศักดิ์นี้อีกต่อไป

## พระอิสริยยศ
* **25 ตุลาคม พ.ศ. 2544 – 21 กรกฎาคม พ.ศ. 2556** : เจ้าหญิงเอลีซาแบ็ตแห่งเบลเยียม
* **21 กรกฎาคม พ.ศ. 2556 – ปัจจุบัน** : เจ้าหญิงเอลีซาแบ็ตแห่งเบลเยียม ดัชเชสแห่งบราบันต์

## พงศาวลี

 

## อ้างอิง

## แหล่งข้อมูลอื่น
* The official website of the Belgian Royal Family

หมวดหมู่:เจ้าหญิงเบลเยียม
หมวดหมู่:ราชวงศ์แห่งเบลเยียม
หมวดหมู่:ราชวงศ์ซัคเซิน-โคบวร์คและโกทา (เบลเยียม)
หมวดหมู่:ดัชเชสแห่งบราบันต์
หมวดหมู่:พระราชวงศ์ที่ทรงพระเยาว์
โอกุสต์ เดอ โบอาร์แน

**โอกุสต์ เดอ โบอาร์แน** (; 9 ธันวาคม 1810 - 28 มีนาคม 1835) เป็นเจ้าชายพระราชสวามีพระองค์แรกในสมเด็จพระราชินีนาถมารีอาที่ 2 แห่งโปรตุเกส นอกจากนี้พระองค์ยังเป็นดยุกแห่งล็อยช์เทินแบร์ค เจ้าชายแห่งไอชเต็ท และดยุกแห่งซางตาครูซในสิทธิของพระองค์เอง เป็นพระราชนัดดาบุญธรรมของจักรพรรดินโปเลียนที่ 1 แห่งฝรั่งเศส

thumb|left|ตราประจำพระองค์ โอกุสต์ เดอ โบอาร์แน
โอกุสต์ เดอ โบอาร์แน ประสูติเมื่อวันที่ 9 ธันวาคม ค.ศ. 1810 ที่เมืองมิลาน แคว้นลอมบาร์เดีย ราชอาณาจักรอิตาลี พระองค์เป็นพระราชโอรสของเออแฌน เดอ โบอาร์แน พระโอรสบุญธรรมของจักรพรรดินโปเลียนที่ 1 กับเจ้าหญิงออกุสตาแห่งบาวาเรีย พระองค์เป็นพระราชนัดดาของสมเด็จพระจักรพรรดินีโฌเซฟีน

หลังจากมีพระชนมายุได้ 24 พรรษา พระองค์ก็ได้อภิเษกสมรสกับสมเด็จพระราชินีนาถมารีอาที่ 2 แห่งโปรตุเกสซึ่งขณะนั้นมีพระชนมายุ 15 พรรษา  ในวันอภิเษกสมรสพระองค์ก็ได้รับการสถาปนาให้เป็นเจ้าชายพระราชสวามีทันที หลังจากนั้นในวันที่ 26 มกราคม พ.ศ. 2378 ทั้งสองพระองค์ก็เสด็จมายังลิสบอน และโอกุสต์เริ่มประชวรและสิ้นพระชนม์เมื่อสองเดือนต่อมา

เนื่องจากการสิ้นพระชนม์อย่างรวดเร็วของโอกุสต์ เดอ โบอาร์แน ส่งผลให้พระองค์และสมเด็จพระราชินีนาถมารีอาที่ 2 แห่งโปรตุเกส ไม่มีพระราชโอรส-พระราชธิดาด้วยกัน

หนึ่งปีต่อมาสมเด็จพระราชินีนาถมารีอาที่ 2 แห่งโปรตุเกสทรงอภิเษกสมรสใหม่กับเจ้าชายเฟอร์ดินานด์แห่งแซ็กซ์-โคบูร์กและก็อตธา เพราะโอกุสต์ เดอ โบอาร์แนเสด็จสิ้นพระชนม์ไปก่อน จึงไม่ได้รับการสถาปนาให้ครองราชย์บัลลังก์ร่วมกับพระมเหสี ซึ่งพระราชสวามีพระองค์ต่อมาของสมเด็จพระราชินีนาถมารีอาที่ 2 ได้กลายเป็นผู้ก่อตั้งราชวงศ์บราแกนซา-แซ็กซ์-โคบูร์ก-ก็อตธา

## แหล่งข้อมูลอื่น
*
* A listing of the Ducal family of Leuchtenberg

หมวดหมู่:ราชวงศ์โบอาร์แน
หมวดหมู่:ดยุกแห่งเลาช์เทนเบิร์ก
หมวดหมู่:เจ้าชายพระราชสวามี
หมวดหมู่:คู่อภิเษกสมรสในพระมหากษัตริย์โปรตุเกส
หมวดหมู่:บุคคลจากมิลาน
กาฬโรค

**กาฬโรค** () เป็นโรคติดเชื้อถึงตายที่เกิดจากเอ็นเทอโรแบคทีเรีย *[[Yersinia pestis]]* ซึ่งตั้งตามชื่อนักวิทยาแบคทีเรียชาวฝรั่งเศส-สวิส อเล็กซานเดอร์ เยอร์ซิน กาฬโรคเป็นโรคที่อยู่ในสัตว์ฟันแทะ และหมัดเป็นตัวแพร่สู่มนุษย์ โรคดังกล่าวรู้จักกันตลอดประวัติศาสตร์ เนื่องจากขอบเขตการเสียชีวิตและการทำลายล้างที่โรคอื่นเทียบไม่ได้ กาฬโรคเป็นโรคระบาดหนึ่งในสามโรคที่ต้องรายงานต่อองค์การอนามัยโลก (อีกสองโรค คือ อหิวาตกโรคและไข้เหลือง) กระทั่งเดือนมิถุนายน 2550

กาฬโรคสามารถแพร่ในอากาศ ผ่านการสัมผัสโดยตรง หรือโดยอาหารหรือวัสดุที่ปนเปื้อน ขึ้นอยู่กับการติดเชื้อที่ปอดหรือสภาพสุขาภิบาล อาการของกาฬโรคขึ้นอยู่กับบริเวณที่มีเชื้อมากในแต่ละบุคคล เช่น กาฬโรคที่ต่อมน้ำเหลือง (bubonic plague) กาฬโรคแบบโลหิตเป็นพิษ (septicemic ) ในหลอดเลือด กาฬโรคแบบมีปอดบวม (pneumonic plague) ในปอด ฯลฯ กาฬโรครักษาได้หากตรวจพบเร็ว และยังระบาดอยู่ในบางส่วนของโลก

## ดูเพิ่ม
* แบล็กเดท เหตุการณ์กาฬโรคระบาดใหญ่ในคริสต์ศตวรรษที่ 14 
* ห่า

## อ้างอิง

หมวดหมู่:อาวุธชีวภาพ
หมวดหมู่:โรคติดเชื้อแบคทีเรียจากสัตว์
หมวดหมู่:โรคติดเชื้อจากแมลง
หมวดหมู่:โรครับจากสัตว์
หมวดหมู่:กาฬโรค
ยูกิ อังไกรนี คาโต

**ยูกิ อังไกรนี คาโต** (; 2 เมษายน ค.ศ. 1995) เป็นนักแสดง และนางแบบหญิงชาวอินโดนีเซียลูกครึ่งญี่ปุ่น ใน ค.ศ. 2013 ยูกิได้แสดงในภาพยนตร์ *Operation Wedding* ของอาดีปาตี ดลเก็น และได้ร้องเพลงในภาพยนตร์นั้นด้วย

## ประวัติ
ยูกิ คาโต เป็นลูกสาวนแรกของคู่ครองชาวอินโดนีเซียเชื้อสายญี่ปุ่น ตวีนาวาตีกับทาเกชิ คาโต ยูกิมีน้องสาวสองคนชื่อว่า เรนะ เมซีเลีย คาโต (Reina Meisilia Kato) กับซากูระ เดสซีซาร์ คาโต (Sakura Des Caesar Kato) ทั้งหมดอาศัยที่โกตาวีซาตา, จีบูบูร์, จาการ์ตาตะวันออก

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงอินโดนีเซีย
หมวดหมู่:ชาวอินโดนีเซียเชื้อสายญี่ปุ่น
หมวดหมู่:ชาวชวา
หมวดหมู่:มุสลิมชาวอินโดนีเซีย
หมวดหมู่:บุคคลจากจังหวัดชวาตะวันออก
เว็บเพจสถิต

thumb|right|500px|เว็บเพจสถิต: ถูกส่งออกมาเหมือนกับที่เก็บบันทึกไว้
**เว็บเพจสถิต** หรือ **สแตติกเว็บเพจ** () คือเว็บเพจที่ถูกส่งออกมาเหมือนกับที่เก็บบันทึกไว้ ซึ่งตรงข้ามกับเว็บเพจพลวัตที่สร้างขึ้นโดยเว็บแอปพลิเคชัน

เว็บเพจสถิตมักจะเป็นเอกสารเอชทีเอ็มแอลที่เก็บบันทึกเป็นแฟ้มข้อมูลในระบบแฟ้ม และถูกจัดเตรียมให้ใช้งานได้ด้วยเว็บเซิร์ฟเวอร์บนเอชทีทีพี (ถึงกระนั้นก็ตาม ยูอาร์แอลที่ลงท้ายด้วย ".html" ก็ไม่ได้เป็นเว็บเพจสถิตเสมอไป) อย่างไรก็ดี การตีความหมายศัพท์อย่างหลวม ๆ รวมไปถึงเว็บเพจที่เก็บบันทึกในฐานข้อมูล และเว็บเพจต่าง ๆ ที่จัดรูปแบบโดยใช้แม่แบบและให้บริการผ่านทางแอปพลิเคชันเซิร์ฟเวอร์ ตราบเท่าที่เว็บเพจนั้นไม่ถูกเปลี่ยนแปลงและนำเสนออย่างที่เก็บบันทึกโดยพื้นฐาน

เว็บเพจสถิตเหมาะสำหรับเนื้อหาที่ไม่จำเป็นต้องอัปเดตหรืออัปเดตเพียงนาน ๆ ครั้ง อย่างไรก็ตาม การบำรุงรักษาเว็บเพจสถิตในฐานะแฟ้มข้อมูลจำนวนมหาศาลไม่อาจปฏิบัติได้หากปราศจากเครื่องมืออัตโนมัติ การทำให้เป็นส่วนบุคคลหรือความสามารถในการโต้ตอบต้องทำงานด้านไคลเอนต์ ซึ่งก็มีข้อจำกัดของมัน

หมวดหมู่:การพัฒนาเว็บ
หมวดหมู่:เว็บ 1.0
อี ฮา-อี

**อี ฮา-อี** (; เกิด 23 กันยายน ค.ศ. 1996) เป็นที่รู้จักในชื่อ **อี ไฮ** เป็นนักร้องและนักแต่งเพลงชาวเกาหลีใต้ เธอได้รับความสนใจเป็นครั้งแรกในฐานะรองชนะเลิศในรายการ *[[เคป็อปสตาร์ซีซั่น 1]]* ทางช่องเอสบีเอสในปี 2012

อี ไฮ ออกซิงเกิลแรกกับวายจีเอนเตอร์เทนเมนต์ "1.2.3.4" เมื่อวันที่ 28 ตุลาคม ค.ศ. 2012 เพลงติดอันดับ 1 ด้วยยอดขาย 667,549 ดาวน์โหลดในสัปดาห์แรก ในปีเดียวกัน เธอได้รับการเสนอชื่อเข้าชิงรางวัลเวิลด์มิวสิกอะวอดส์สาขาเพลงยอดเยี่ยมและมิวสิกวิดีโอยอดเยี่ยม ในงานประกาศรางวัลเอ็มเน็ตเอเชียนมิวสิกอะวอดส์ เธอยังได้เข้าชิงอีกสี่รางวัล รวมถึงรางวัลศิลปินแห่งปี และเพลงแห่งปี ในปี 2013 เธอออกสตูดิโออัลบั้มแรก *[[เฟิสต์เลิฟ (อัลบั้มอี ฮา-อี)|เฟิสต์เลิฟ]]* (First Love) เมื่อวันที่ 7 มีนาคม ค.ศ. 2013

ในปี 2020 เธอเซ็นสัญญากับค่ายเพลงฮิปฮอปอาร์แอนด์บี เอโอเอ็มจี และออกอัลบั้มชุดที่สี่ *[[โฟร์โอนลี]]* ในเดือนกันยายน 2021

## ผลงานเพลง

**สตูดิโออัลบั้ม**
* *[[First Love (Lee Hi album)|First Love]]* (2013)
* *[[Seoulite (album)|Seoulite]]* (2016)
* *Lee Hi Japan Debut Album* (2018)
* *[[4 Only]]* (2021)

## อ้างอิง

## แหล่งข้อมูลอื่น

* เว็บไซต์อย่างเป็นทางการ 
* 

หมวดหมู่:นักร้องเคป็อป
หมวดหมู่:นักร้องเพลงภาษาเกาหลี
หมวดหมู่:นักร้องป็อปหญิงชาวเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:ศิษย์เก่าจากโรงเรียนศิลปะการแสดงโซล
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ผู้ชนะโคเรียนมิวสิกอะวอดส์
แชชุฟ

**แชชุฟ** (, ; ; ; ; ; ) เป็นเมืองทางตะวันออกเฉียงใต้ของประเทศโปแลนด์ มีประชากร 182,548 คน ในปี ค.ศ. 2013 ตั้งอยู่บนฝั่งแม่น้ำวิสวอก () ตั้งขึ้นเป็นเมืองในปี ค.ศ. 1354

แชชุฟมีสนามบินนานาชาติที่บินไปยังประเทศในยุโรปหลายประเทศ เป็นสถานที่ที่มีสถาบันการศึกษาระดับสูงหลายแห่ง เป็นที่ตั้งสำนักงานใหญ่ของบริษัทหลายแห่ง รวมถึงสถานกงสุลต่างประเทศ

## อ้างอิง

หมวดหมู่:เมืองในจังหวัดปอตการ์ปาแช
แม่น้ำวาชิตอ

**แม่น้ำวาชิตอ** () เป็นแม่น้ำที่มีความยาว 548 ไมล์ (882 กม.) ไหลไปทางใต้และตะวันออกผ่านรัฐอาร์คันซอและรัฐลุยเซียนา สหรัฐอเมริกา ต้นน้ำเกิดในพอล์กเคาน์ตี ทางตะวันตกของรัฐอาร์คันซอ ลงสู่แม่น้ำแบล็กในคาทาอูลาแพริช ใกล้เมืองโจนส์วิลล์ ในรัฐลุยเซียนา

## อ้างอิง

วาชิตอ
วาชิตอ
เกาะสเตแฟนส์สัน

**เกาะสเตแฟนส์สัน** () เป็นเกาะที่ไม่มีผู้คนอยู่อาศัยในกลุ่มเกาะอาร์กติกแคนาดา นอกชายฝั่งทางตะวันออกเฉียงเหนือของเกาะวิกตอเรีย ในนูนาวุต ประเทศแคนาดา มีพื้นที่ 4,463 ตร.กม. (1,723 ตร.ไมล์) เป็นเกาะใหญ่เป็นอันดับ 128 ของโลก และใหญ่เป็นอันดับ 27 ของประเทศแคนาดา

ชาวยุโรปกลุ่มแรกค้นพบเกาะนี้ในปี ค.ศ. 1917 โดย สตอร์เกอร์ ที. สตอร์เคอร์สัน ที่เดินทางมากับนักสำรวจชาวแคนาดา วิลจาลเมอร์ สเตแฟนส์สัน (Vilhjalmur Stefansson) ซึ่งเกาะได้ตั้งชื่อตามเขา

## อ้างอิง

สเตแฟนสํสัน
วาร์กลา

**วาร์กลา** (; ; เบอร์เบอร์: ) เป็นเมืองหลวงของจังหวัดวาร์กลา ในทะเลทรายสะฮารา ทางทิศใต้ของประเทศแอลจีเรีย เป็นเมืองที่มีความเจริญรุ่งเรืองจากอุตสาหกรรมน้ำมัน เป็นสถานที่ตั้งของมหาวิทยาลัยหลายแห่งของแอลจีเรีย เช่น มหาวิทยาลัยวาร์กลา เทศบาลเมืองมีประชากร 133,024 คน ในปี ค.ศ. 2008 โดยเพิ่มขึ้นจาก 112,339 คน ในปี ค.ศ. 1998  มีอัตราการเจริญเติบโตของจำนวนประชากร 1.7%

## อ้างอิง

หมวดหมู่:เมืองในประเทศแอลจีเรีย
พัก จี-มิน

**พัก จี-มิน** (; เกิด 5 กรกฎาคม 1997 - ) หรือชื่อที่ใช้ในวงการว่า **จีมิน** เป็นนักร้อง ชาวเกาหลีใต้ รู้จักในฐานะสมาชิกวงฟิฟทีนแอนด์ภายใต้สังกัดเจวายพีเอนเตอร์เทนเมนต์ 

## ประวัติ
จีมิน  เกิดเมื่อวันที่ 5 กรกฎาคม 1997  เกาหลีใต้ เป็นอดีตสมาชิกวงฟิฟทีนแอนด์ (15&) จากเจวายพีเอนเตอร์เทนเมนต์ จีมินเคยอยู่ที่ประเทศไทยได้ประมาณ 7-8 ปี และเรียนโรงเรียนอินเตอร์ที่ประเทศไทย Garden International School Bangkok
 
ปี 2011 จีมินได้กลับไปประเทศเกาหลีเพื่อไปประกวด K-pop Star Season 1 และได้เป็นแชมป์ในที่สุด หลังจากเป็นแชมป์ก็ได้รับโอกาสจากค่ายวายจี เอสเอ็ม และเจวายพี และจีมินเลือกที่จะเซ็นสัญญากับเจวายพี 

จีมินได้เดบิวต์ วันที่ 9 กันยายน 2012 ในนาม ฟิฟทีนแอนด์ (15&) เป็นวงดูโอ้ คู่กับแบคเยริน ซึ่งขณะนั้นจีมินอายุเพียง 14 ปีเท่านั้น  

วันที่ 31 มีนาคม 2015 จีมินได้ solo debut และปล่อยเพลง *Hopeless Love* 

ปัจจุบัน ออกจากเจวายพีเอนเตอร์เทนเมนต์แล้ว เมื่อวันที่ 31 สิงหาคม 2019 และขณะนี้เป็นนักร้องอิสระ

## อาชีพ
ปัจจุบันรู้จักกันในพิธีกรร่วมกับฮีจุนและซึงมินในรายการ After School Club เป็นนักแต่งเพลง และนักร้องที่มีพลังเสียง สามารถร้องคีย์สูงและคีย์ต่ำได้ดี 

### เปิดตัว
เดบิวต์ในนามวง 15& ในปี 2012 และ solo เดบิวต์ ในปี 2014

## ผลงาน
### ซิงเกิลดิจิตอล
* 2555 I Dream (ฉันฝัน)
*2561 jiminxjamie 
*2562 stay beautiful

### ซิงเกิลเดี่ยว / ซิงเกิลร่วมกับศิลปินอื่น

### Original soundtrack (OST)

## ผลงานอื่นๆ
### รายการโทรทัศน์

### รายการวิทยุ
* Park So-Hyun's Love Game (5/10/2012) 
* Choi Hwa's Power Time (5/14/2012) 
* DOUCY escape SBS Power FM 'keoltu show' (5/17/2012) 

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:บุคคลจากแทจ็อน
หมวดหมู่:นักร้องป็อปหญิงชาวเกาหลีใต้
หมวดหมู่:นักแสดงเกาหลีใต้
หมวดหมู่:นางแบบเกาหลีใต้
หมวดหมู่:ไอดอลหญิงชาวเกาหลีใต้
หมวดหมู่:ศิษย์เก่าจากโรงเรียนพหุศิลป์ฮันลิม
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ชาวเกาหลีใต้ในประเทศไทย
โอกัญญา (ประเทศสเปน)

**โอกัญญา** () เป็นเมืองเล็ก ๆ และเทศบาลทางตอนกลางของประเทศสเปน ในจังหวัดโตเลโด ตั้งอยู่เหนือสุดของที่ราบสูงที่เรียกว่า เมซาเดโอกัญญา เมืองมีสถานีรถไฟฟ้าเชื่อมต่อจากเมืองอารังคูเอซ (Aranjuez) ไปเกวงกา

หมวดหมู่:เมืองในแคว้นกัสติยา-ลามันชา
ลีลีย็อง เจ้าหญิงแห่งเรตี

**เจ้าหญิงลีเลียงแห่งเบลเยียม** พระนามเดิม **มารี ลีเลียง อ็องเรียต ลูซี โฌเซฟีน ฌีสแลน แบล** (; 28 พฤศจิกายน ค.ศ. 1916 – 7 มิถุนายน ค.ศ. 2002) หรือเป็นที่รู้จักในพระนาม **ลีเลียง เจ้าหญิงแห่งเรตี** (; ) เป็นพระมเหสีพระองค์ที่ 2 ในพระเจ้าเลออปอลที่ 3 แห่งเบลเยียม มีพระราชโอรส-ธิดาสามพระองค์กับพระเจ้าเลออปอลที่ 3 ได้แก่
# เจ้าชายอาแล็กซ็องดร์ (18 กรกฎาคม ค.ศ. 1942 – 29 พฤศจิกายน ค.ศ. 2009) เสกสมรสกับเลอา โวลมัน
# เจ้าหญิงมารี-คริสติน (6 กุมภาพันธ์ ค.ศ. 1951) เสกสมรสและหย่ากับพอล ดรุกเกอร์ และเสกสมรสอีกครั้งกับชอน-พอล กอร์เจส
# เจ้าหญิงมารี-แอ็สเมราลดา (30 กันยายน ค.ศ. 1956) เสกสมรสกับเซอร์ซัลวาดอร์ มอนกาดา

## พระอิสริยยศ
* นางสาวแมรี ลิเลียน เบลส์ (28 พฤศจิกายน ค.ศ. 1916 – 11 กันยายน ค.ศ. 1941)
* *[[รอยัลไฮเนส|เฮอร์รอยัลไฮเนส]]* ลีเลียง เจ้าหญิงแห่งเรตี (11 กันยายน ค.ศ. 1941 – 7 มิถุนายน ค.ศ. 2002)

## อ้างอิง
*Jean Cleeremans. *Léopold III, sa famille, son peuple sous l'occupation.* 
*Jean Cleeremans. *Un royaume pour un amour: Léopold III, de l'éxil a l'abdication.* 
*Vincent Dujardin, Mark van de Wijngaert, et al. *Léopold III*
* Jacques Franck. "Souvenirs de la Princesse Lilian," published in *La Libre Belgique,*  29 October 2003
*Roger Keyes. *Echec au Roi: Léopold III, 1940-1951.*
*Claude Désiré and Marcel Jullian. *Un couple dans la tempête.* 
*Michel Verwilghen. *Le mythe d'Argenteuil: demeure d'un couple royal.*
*Patrick Weber. *Amours royales et princières.*

## แหล่งข้อมูลอื่น
* Genealogy

หมวดหมู่:คู่อภิเษกสมรสในพระมหากษัตริย์เบลเยียม
หมวดหมู่:เจ้าหญิงแห่งซัคเซิน-โคบูร์กและโกทา
หมวดหมู่:ราชวงศ์ซัคเซิน-โคบวร์คและโกทา (เบลเยียม)
หมวดหมู่:เจ้าหญิงเบลเยียม
หมวดหมู่:บุคคลจากลอนดอน
หมวดหมู่:พระเจ้าเลออปอลที่ 3 แห่งเบลเยียม
เคานต์แห่งแฟลนเดอส์

**เคานต์แห่งแฟลนเดอส์** (,  ) คือบรรดาศักดิ์ของผู้ปกครองของเคาน์ตีฟลานเดอร์ที่ก่อตั้งมาตั้งแต่คริสต์ศตวรรษที่ 9 จนกระทั่งการยกเลิกในสมัยการปฏิวัติฝรั่งเศสในปีค.ศ. 1790

ในช่วงแรกของอาณาจักร ผู้ปกครองแคว้นมักจะอยู่ในบรรดาศักดิ์ มาร์เกรฟ หรือ มาร์ควิส จนกระทั่งเว้นไปในช่วงคริสต์ศตวรรษที่ 12 และต่อมาจนทำให้ตำแหน่งผู้ปกครองกลายเป็นเพียงแค่ **"เคานต์แห่งแฟลนเดอส์"**

## บรรดาศักดิ์ในยุคปัจจุบัน

### [[ซัคเซิน-โคบวร์คและโกทา|ราชวงศ์ซัคเซิน-โคบวร์คและโกทา]]
ตราอาร์มของ'''เคานต์แห่งแฟลนเดอส์'''แห่งราชวงศ์เบลเยียม|thumb

*เจ้าชายฟิลิปแห่งเบลเยียม พระราชโอรสในพระเจ้าเลออปอลที่ 1 แห่งเบลเยียม (ค.ศ. 1840 - ค.ศ. 1905)
* เจ้าชายชาลส์แห่งเบลเยียม พระราชโอรสในสมเด็จพระเจ้าอัลแบร์ที่ 1 แห่งเบลเยียม (ค.ศ. 1905 - ค.ศ. 1983)

ในยุคสมัยปัจจุบัน ตั้งแต่ปีค.ศ. 1831 เป็นต้นมา บรรดาศักดิ์ "เคานต์แห่งแฟลนเดอส์" นั้นจะพระราชทานให้กับพระราชโอรสพระองค์รอง หรือพระองค์ถัดไปของพระมหากษัตริย์ ()  ซึ่งบรรดาศักดิ์นี้ได้ถูกยกเลิกไปในปีค.ศ. 1983  (ส่วนพระราชโอรสพระองค์ใหญ่จะมีบรรดาศักดิ์เป็น "ดยุกแห่งบราบันต์")

### [[ราชวงศ์บูร์บง]]

บรรดาศักดิ์ **"เคานต์แห่งแฟลนเดอส์"** ยังถือเป็นหนึ่งในบรรดาศักดิ์ของพระมหากษัตริย์สเปน โดยถือเป็นเพียงบรรดาศักดิ์ตามการอ้างสิทธิ์ 

ผู้อ้างสิทธิในบรรดาศักดิ์นี้ในปัจจุบันคือ สมเด็จพระราชาธิบดีฆวน การ์โลสที่ 1 

## อ้างอิง

หมวดหมู่:เคานต์แห่งแฟลนเดอส์
หมวดหมู่:เคาน์ตีแฟลนเดอส์
หมวดหมู่:ประวัติศาสตร์เบลเยียม
กล้วยเฟอี

**กล้วยเฟอี** () เป็นกล้วยปลูกในสกุลกล้วย ใช้รับประทานเป็นผลไม้ พบในหมู่เกาะในมหาสมุทรแปซิฟิก โดยเฉพาะเฟรนช์พอลินีเชีย ต้นมียางสีแดงอมม่วงซึ่งใช้ทำสีย้อมและหมึกเขียนหนังสือได้ ผิวมัน เนื้อผลสีส้ม ความกว้างและความยาวของผลใกล้เคียงกัน  เป็นอาหารหลักในบริเวณหมู่เกาะในมหาสมุทรแปซิฟิก  มีเบตาแคโรทีนสูง ชื่อวิทยาศาสตร์คือ ***Musa'' × ''troglodytarum*** L.
thumb|upright|ภาพถ่ายชายชาวตาฮิติแบกกล้วยเมื่อก่อน พ.ศ. 2449

## อ้างอิง

หมวดหมู่:สกุลกล้วย
หมวดหมู่:ผลไม้
หมวดหมู่:พืชให้สีย้อม
ปลาไหลเผือกน้อย

**ปลาไหลเผือกน้อย**  Pierre เป็นพืชในวงศ์ Simaroubaceae เป็นไม้พุ่ม มีรากแก้วขนาดใหญ่เพียงรากเดียว รากยาว สีขาวนวล รากที่มีอายุหลายปีจะมีความยาวมาก อาจยาวมากกว่า 2 เมตร ใบประกอบแบบขนนก โคนใบเบี้ยว เส้นกลางใบนูนเล็กน้อยด้านบน นูนเด่นชัดด้านล่าง ผิวใบเรียบเป็นมัน ดอกช่อแยกแขนง ออกที่ซอกใบขนานกับพื้นดิน ขนสั้นนุ่ม ไม่มีขนต่อม ดอกย่อยหลายดอก แยกเพศ สีแดงแกมม่วง กลีบดอกมีขนทั้งสองด้าน เกสรเพศผู้ 5 อัน ขนสั้นนุ่ม รังไข่ลดรูปในดอกเพศผู้ ก้านเกสรเพศเมียเรียวยาว ยอดเกสรรูปโล่ ริ้วประดับรูปสามเหลี่ยมขนาดเล็ก ร่วงง่าย หลอดกลีบเลี้ยงสั้น ผลสด ทรงรี ก้านผลสั้น เปลือกนอกบาง พบในลาวและกัมพูชา ในไทยเฉพาะทางภาคตะวันออกเฉียงเหนือ 

ปลาไหลเผือกน้อยมีฤทธิ์ทางสมุนไพรคล้ายปลาไหลเผือกใหญ่ ใช้เปลือกลำต้น แก้ไข้จับสั่น ไข้สันนิบาต ไข้ทรพิษ และแก้เบาพิการ ราก ใช้เป็นยาแก้ไข้ทุกชนิด ถ่ายพิษทุกชนิด แก้ลม แก้วัณโรค ถ่ายฝีในท้อง ขับเหงื่อ ขับพยาธิ แก้เจ็บคอ แก้กาฬโรค และรักษาความดันโลหิตสูง ถ่ายพิษเสมหะและโลหิต ใช้เป็นส่วนประกอบของยาสามราก ยาประสะเหมือดคน ยาจันทร์ลีลา ทางจังหวัดอุบลราชธานี ใช้ราก ต้มน้ำดื่ม แก้ไข้ แก้ปวด แก้ไข้มาลาเรีย ช่วยบำรุงกำลัง ฝนกับน้ำทา แก้ฝีหนอง  ฝนน้ำกิน มีรสเบื่อเมา ใช้เลิกเหล้า นำรากมาผสมกับพญายา และพริกป่า ต้มน้ำกินแก้ไข้

รากปลาไหลเผือกน้อยมีสารที่รสขมคือ eurycomalactone, eurycomanol และ eurycomanon ฆ่าเชื้อที่เป็นสาเหตุของโรคมาลาเรีย (*[[Plasmodium falciparum]]*) ในหลอดทดลอง เป็นพิษต่อเซลล์มะเร็งปอด เซลล์มะเร็งเต้านม มีฤทธิ์ฆ่าเชื้อ HIV ในหลอดทดลอง 

## อ้างอิง

หมวดหมู่:วงศ์ปลาไหลเผือก
หมวดหมู่:สมุนไพร
หมวดหมู่:พืชที่มีฤทธิ์ยับยั้งมะเร็ง
หมวดหมู่:พืชที่มีฤทธิ์ต้านมาลาเรีย
เกาะดีเซปชัน

**เกาะดีเซปชัน** () เป็นเกาะในหมู่เกาะเซาท์เชตแลนด์ ใกล้กับคาบสมุทรแอนตาร์กติก ที่ได้รับคำพูดเชิงประชดว่าเป็นท่าเรือที่ปลอดภัยที่สุดในแอนตาร์กติก เกาะเป็นหลุมปล่องภูเขาไฟที่ยังคงปะทุอยู่ ที่มีความกว้างถึง 5 ไมล์ทะเล เคยก่อให้เกิดความเสียหายกับสถานีทดลองทางวิทยาศาสตร์ในปี ค.ศ. 1967 และ 1969 ก่อนหน้านี้เคยเป็นที่ตั้งของสถานีล่าวาฬ ปัจจุบันเป็นสถานที่ท่องเที่ยว และด่านหน้าของสถานีทดลองวิทยาศาสตร์ ซึ่งมีทีมวิจัยจากอาร์เจนตินาและสเปน ก่อนหน้านี้มีหลายประเทศถือสิทธิ์การปกครอง แต่ปัจจุบันปกครองโดยระบบสนธิสัญญาแอนตาร์กติก

บริเวณรอบ ๆ เกาะดีเซปชันซึ่งยังมีภูเขาไฟที่ยังคงปะทุอยู่ โดยมีหมอก คือ ควันจากภูเขาไฟลอยคุกรุ่นอยู่ตลอดเวลา ทำให้อุณหภูมิที่นี่แปลกไปกว่าที่อื่น ๆ ในแอนตาร์กติกา คือ อากาศอบอุ่น และทำให้อุณหภูมิของน้ำรอบ ๆ เกาะอุ่นไปไกลถึง 5 กิโลเมตรจากชายฝั่ง จนสามารถลงไปเล่นน้ำด้วยตัวเปล่าได้

## อ้างอิง

ดีเซปชัน
หมวดหมู่:ภูเขาในทวีปแอนตาร์กติกา
หมวดหมู่:แอ่งยุบปากปล่อง
วงศ์ปลาไหลเผือก

**วงศ์ปลาไหลเผือก**หรือ**Simaroubaceae** เป็นวงศ์ขนาดเล็ก พบในเขตร้อน อยู่ในอับดับ Sapindales ข้อมูลทางไฟโลเจเนติกทรีที่ตีพิมพ์ใน พ.ศ. 2550 ของวงศ์นี้ แสดงความสัมพันธ์ภายในวงส์อย่างชัดเจน สกุลที่เป็นที่รู้จักกันดีคือ  *[[Quassia]]* และ *[[Simarouba]]*.

## สกุล

### สกุลที่ตัดออก

## อ้างอิง
บลูดีมอน

**อาเลฆันโดร มุญโญซ โมเรโน** () หรือที่รู้จักกันดีในชื่อ **บลูดีมอน** () เป็นนักมวยปล้ำสวมหน้ากากอาชีพชาวเม็กซิโก และเป็นหนึ่งในนักมวยปล้ำชาวเม็กซิกันที่ยิ่งใหญ่ที่สุด เกิดเมื่อวันที่ 24 เมษายน ค.ศ. 1922 และเสียชีวิตลงด้วยโรคหัวใจล้มเหลวเมื่อวันที่ 16 ธันวาคม ค.ศ. 2000

## ประวัติ
อาเลฆันโดร มุญโญซ โมเรโน เกิดเมื่อวันที่ 24 เมษายน ค.ศ. 1922 ในที่ริงโกนาดา, รัฐนวยโวเลออง, ประเทศเม็กซิโก เขาเป็นลูกของชาวนาและเป็นคนที่ 5 ในบรรดาลูกทั้งหมด 12 คน

## เกี่ยวกับมวยปล้ำ
* **ท่าไม้ตาย**
** ออกโตพัส โฮลด์

## ผลงาน
***[[Consejo Mundial de Lucha Libre|Empresa Mexicana de Lucha Libre]]**
**Mexican National Tag Team Championship (1 time) – with Black Shadow
**Mexican National Welterweight Championship (3 times)
**NWA World Welterweight Championship (2 times)
***Wrestling Observer Newsletter awards**
**Wrestling Observer Newsletter Hall of Fame (Class of 1996)

### นัดเดิมพัน

## อ้างอิง

## แหล่งข้อมูลอื่น
* Blue Demon wrestling profile

หมวดหมู่:นักมวยปล้ำชาวเม็กซิโก
หมวดหมู่:นักมวยปล้ำสวมหน้ากาก
หมวดหมู่:บุคคลจากรัฐนวยโบเลออน
ซูจี

**ซูจี** สามารถหมายถึง

* แพ ซู-จี
* อองซานซูจี

## คำใกล้เคียง
* จีซู
บลูดีมอนจูเนียร์

**บลูดีมอนจูเนียร์** () เป็นนักมวยปล้ำสวมหน้ากากอาชีพชาวเม็กซิกัน เขาเป็นลูกบุญธรรมของตำนานดั้งเดิม บลูดีมอน เขาเป็นนักมวยปล้ำเม๊กซิกันคนแรกและนักมวยปล้ำสวมหน้ากากคนที่ 2 ที่ได้แชมป์โลก NWA ส่วนชื่อจริงของเขาไม่เปิดเผย

## ผลงานทั้งหมด

***Asistencia Asesoría y Administración**
**AAA Latin American Championship (1 สมัย)
**Mexican National Atómicos Championship (1 สมัย) - with La Parka, Jr., Perro Aguayo, Jr. and Máscara Sagrada, Jr.
**Mexican National Cruiserweight Championship (1 สมัย)

***International Wrestling All Stars**
**IWAS World Light Heavyweight Championship (1 สมัย)

***NWA SOUTHWEST/World of Wrestling**
**WOW Heavyweight Championship (1 สมัย)

***National Wrestling Alliance**
**NWA World Heavyweight Championship (1 สมัย) 

***Pro Wrestling Revolution**
**PWR Heavyweight Championship (2 สมัย)
**PWR Tag team Chapionship (1 สมัย) - with El Hijo del Santo

***Pro Wrestling Illustrated**
**PWI ranked him #**25** of the top 500 singles wrestlers in the PWI 500 in 2010

***Universal Wrestling Association**
**UWA World Junior Heavyweight Championship (1 สมัย)

***World Wrestling Association**
**WWA Light Heavyweight Championship (1 สมัย)
**WWA Middleweight Championship (1 สมัย)
**WWA World Welterweight Championship (1 สมัย)

## อ้างอิง

## แหล่งข้อมูลอื่น

*Official Site
*''Mil Mascaras vs. the Aztec Mummy'' Official Page 
*PopMatters review of ''Mil Mascaras vs. the Aztec Mummy''"is a son to blue demon in las momias de guanajuato"

หมวดหมู่:บุคคลที่เกิดในปี พ.ศ. 2509
หมวดหมู่:บุคคลที่ยังมีชีวิตอยู่
หมวดหมู่:นักมวยปล้ำชาวเม็กซิโก
หมวดหมู่:นักมวยปล้ำสวมหน้ากาก
หมวดหมู่:บุคคลจากเม็กซิโกซิตี
พัก จิน-ย็อง (นักร้อง)

*


*'พัก จิน-ย็อง** (; เกิด 22 กันยายน ค.ศ. 1994) เป็นที่รู้จักในชื่อ **จินย็อง*' เป็นนักร้องและนักแสดงชาวเกาหลีใต้ เขาเป็นสมาชิกของวง[[เจเจโพรเจกต์]] และกลุ่ม [[ก็อตเซเวน]] ภายใต้สังกัด[[เจวายพีเอนเตอร์เทนเมนต์]] 

พักเริ่มงานแสดงครั้งแรกในละครเรื่อง *ทะยานสู่ฝัน บัลลังก์แห่งดาว 2* (2012) ตามมาด้วยการรับบทสนับสนุนในละครเรื่อง *เพื่อรัก เพื่อฝัน เพื่อวันวาน* (2013) และ *อึนดงยอดรัก* (2015) เขายังได้แสดง[[ภาพยนตร์อิสระ]]เรื่อง *A Stray Goat'' (2017) เดิมทีจินย็องใช้ชื่อในวงการว่า จูเนียร์ (ใช้เป็นตัวย่อว่า Jr.) เนื่องจากชื่อจริงของเขาซ้ำกับผู้ก่อตั้งเจวายพีเอนเตอร์เทนเมนต์ ในวันที่ 5 พฤษภาคม ค.ศ. 2015 เขาเปลี่ยนชื่อเป็น จูเนียร์ (Junior)  เนื่องจากแฟน ๆ เริ่มสับสนชื่อของเขากับเจบี และสื่อต่าง ๆ มักถามเกี่ยวกับออกเสียงที่ถูกต้อง และเมื่อวันที่ 16 สิงหาคม ค.ศ. 2016 มีการประกาศอย่างเป็นทางการว่า เขาจะกลับไปชื่อของเขา พัก จิน-ย็อง

## อาชีพการงาน
### 2011–2014: การเปิดตัวและจุดเริ่มต้น

### 2015–ปัจจุบัน: บทบาททางการแสดงและงานอื่น ๆ

### 2025 : ผลงานอัลบั้มกับวงGOT7
ในวันที่ 20 มกราคม 2568 ได้ออกอัลบั้มร่วมกับเพื่อนๆในวงGOT7 ชื่อว่า "WINTER HEPTAGON"

## ผลงานดนตรี
### เพลงประกอบละคร

## ผลงานการแสดง
### ละครโทรทัศน์

### ภาพยนตร์

### รายการทางโทรทัศน์

### มิวสิกวิดีโอ

## รางวัล

## อ้างอิง
 

## แหล่งข้อมูลอื่น

* 
* 
* 
* 

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:สมาชิกของก็อตเซเวน
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักแสดงภาพยนตร์ชายชาวเกาหลีใต้
หมวดหมู่:ไอดอลชายชาวเกาหลีใต้
หมวดหมู่:นักร้องชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักร้องป็อปชายชาวเกาหลีใต้
เคานต์แห่งแอโน

**เคานต์แห่งแอโน** (,  ) คือบรรดาศักดิ์ของผู้ปกครองของเคาน์ตีแอโนอันเป็นดินแดนในประวัติศาสตร์ในกลุ่มประเทศแผ่นดินต่ำในเครือจักรวรรดิโรมันอันศักดิ์สิทธิ์

## บรรดาศักดิ์ในยุคปัจจุบัน

### [[ซัคเซิน-โคบูร์กและโกทา|ราชวงศ์ซัคเซิน-โคบูร์กและโกทา]]
ในยุคสมัยปัจจุบันของราชอาณาจักรเบลเยียม บรรดาศักดิ์ "เคานต์แห่งแอโน" นั้นจะพระราชทานให้กับพระราชโอรสพระองค์ใหญ่ของมกุฎราชกุมารซึ่งอยู่ในบรรดาศักดิ์ "ดยุกแห่งบราบันต์" 

ในปีค.ศ. 2001 หลังการประสูติของเจ้าหญิงเอลิซาเบธแห่งเบลเยียม พระธิดาพระองค์แรกของเจ้าชายฟิลิป ดยุกแห่งบราบันต์ (ปัจจุบันคือ สมเด็จพระราชาธิบดีฟีลิปแห่งเบลเยียม) ได้มีการตัดสินใจที่จะไม่ปรับบรรดาศักดิ์นี้สำหรับอิสตรีให้กลายเป็น "เคาน์เตสแห่งแอโน" แต่ได้ยกเลิกบรรดาศักดิ์นี้ลงแทน

* เจ้าชายเลโอโปลด์ ดยุกแห่งบราบันต์ พระราชโอรสในสมเด็จพระราชาธิบดีเลโอโปลด์ที่ 2 แห่งเบลเยียม (ค.ศ. 1859 - ค.ศ. 1865)
* เจ้าชายโบดวงแห่งเบลเยียม พระราชโอรสในสมเด็จพระราชาธิบดีเลโอโปลด์ที่ 3 แห่งเบลเยียม (ค.ศ. 1930 - ค.ศ. 1934)

## อ้างอิง

## ดูเพิ่ม
*รายพระนามเคานท์แห่งเอโนต์

หมวดหมู่:เคานต์แห่งแอโน
หมวดหมู่:อาณาจักรเคานท์แห่งเอโนต์
หมวดหมู่:ประวัติศาสตร์เบลเยียม
เกาะรัตนโกสินทร์

**เกาะรัตนโกสินทร์** เป็นพื้นที่ที่มีความสำคัญทางประวัติศาสตร์และวัฒนธรรม ตั้งอยู่ในเขตพระนคร กรุงเทพมหานคร ถือเป็นศูนย์กลางทางการเมือง การปกครอง และศาสนาของประเทศไทยมาตั้งแต่ยุคเริ่มต้นของกรุงรัตนโกสินทร์ โดยมีขอบเขตทางธรรมชาติ ได้แก่ แม่น้ำเจ้าพระยาทางทิศตะวันตก และคูคลองที่ขุดขึ้นในสมัยต้นกรุงรัตนโกสินทร์ เช่น คลองรอบกรุงและคลองคูเมืองเดิม ทางทิศตะวันออก ทำให้พื้นที่นี้มีลักษณะคล้ายเกาะ จึงเรียกกันว่า "เกาะรัตนโกสินทร์" เดิมพื้นที่แห่งนี้เป็นย่านชุมชนชาวจีนในสมัยกรุงธนบุรี ก่อนจะมีการขอให้ย้ายชุมชนออกเพื่อจัดสร้างพระบรมมหาราชวังและสถาปนากรุงเทพมหานครเป็นราชธานีใน พ.ศ. 2325

ในปัจจุบัน เกาะรัตนโกสินทร์เป็นที่ตั้งของสถานที่สำคัญระดับชาติ เช่น พระบรมมหาราชวัง วัดพระศรีรัตนศาสดาราม ศาลหลักเมือง ท้องสนามหลวง กระทรวงกลาโหม และมหาวิทยาลัยธรรมศาสตร์ นอกจากนี้ยังประกอบด้วยศาสนสถาน โบราณสถาน พิพิธภัณฑ์ และสถานที่ราชการอีกจำนวนมาก ทำให้พื้นที่นี้เป็นหัวใจของกรุงเทพมหานครในเชิงสัญลักษณ์ สถาปัตยกรรม และประวัติศาสตร์ ทั้งยังเป็นเขตอนุรักษ์เมืองเก่าที่ได้รับการดูแลเพื่อคงไว้ซึ่งเอกลักษณ์ของราชธานีเก่า และเป็นแหล่งท่องเที่ยวเชิงวัฒนธรรมที่สำคัญของประเทศ

## ที่ตั้งและอาณาเขต
เดิม เกาะรัตนโกสินทร์มีอาณาเขตอยู่ในเขตพระนครทั้งหมด ล้อมรอบด้วยแม่น้ำเจ้าพระยาและคลองรอบกรุง มีพื้นที่ประมาณ  แบ่งออกเป็น 2 ชั้น คือ

* **เกาะรัตนโกสินทร์ชั้นใน** คือ บริเวณที่มีอาณาเขตล้อมรอบด้วยแม่น้ำเจ้าพระยาและคลองคูเมืองเดิม (คลองหลอด) เคยเป็นส่วนหนึ่งของกรุงธนบุรีมาก่อน มีพื้นที่ประมาณ  ครอบคลุมท้องที่แขวงพระบรมมหาราชวังทั้งแขวง
* **เกาะรัตนโกสินทร์ชั้นนอก** คือ บริเวณที่มีอาณาเขตอยู่ระหว่างคลองคูเมืองเดิมกับคลองรอบกรุง (คลองบางลำพู-คลองโอ่งอ่าง) ล้อมรอบด้วยคลองคูเมืองเดิม แม่น้ำเจ้าพระยาด้านทิศเหนือ คลองรอบกรุง และแม่น้ำเจ้าพระยาด้านทิศใต้ มีพื้นที่ประมาณ  ครอบคลุมท้องที่ส่วนใหญ่ของเขตพระนคร ได้แก่ แขวงชนะสงคราม แขวงบวรนิเวศ แขวงสำราญราษฎร์ แขวงศาลเจ้าพ่อเสือ แขวงเสาชิงช้า แขวงวัดราชบพิธ แขวงตลาดยอด และแขวงวังบูรพาภิรมย์
ปัจจุบัน ตามระเบียบสำนักนายกรัฐมนตรีว่าด้วยการอนุรักษ์และพัฒนากรุงรัตนโกสินทร์ และเมืองเก่า พ.ศ. 2564 ในข้อ 5 นับรวมพื้นที่ต่อเนื่องบริเวณเกาะรัตนโกสินทร์ชั้นนอกเพิ่ม ในฝั่งพระนครช่วงพื้นที่ที่อยู่ระหว่างคลองรอบกรุงกับคลองผดุงกรุงเกษม ซึ่งมีพื้นที่ประมาณ  ครอบคลุมท้องที่เขตพระนครในแขวงที่เหลือ คือ แขวงบ้านพานถม แขวงบางขุนพรหม และแขวงวัดสามพระยา รวมทั้งเขตป้อมปราบศัตรูพ่ายและเขตสัมพันธวงศ์ทั้งเขต ทำให้เกาะรัตนโกสินทร์มีพื้นที่ทั้งหมดประมาณ 

## ประวัติศาสตร์
**กรุงเทพมหานคร**ได้สถาปนาขึ้นเป็นเมืองหลวงของไทยในปี พ.ศ. 2325 โดยพระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้ย้ายเมืองหลวงจากกรุงธนบุรีมาตั้งที่ตำบลบางกอก ทางฝั่งตะวันออกของแม่น้ำเจ้าพระยา เนื่องจากเหตุผลดังนี้
# มีประชากรตั้งถิ่นฐานเพิ่มขึ้น ถ้าขยายเมืองออกไปทั้งสองฝั่งแม่น้ำจะไม่เหมาะสมแก่การปกป้องเมือง เพราะเมืองมีลักษณะเป็นเมืองอกแตก คือมีแม่น้ำไหลผ่านเมือง ทำให้ป้องกันข้าศึกได้ยาก และไม่สามารถขยายเมืองออกไปได้อีก
# ฝั่งตะวันออกของแม่น้ำเจ้าพระยามีพื้นที่กว้างขวางกว่า สามารถขยายเมืองออกไปได้ในอนาคต

เมื่อ พ.ศ. 2520 หรือ 5 ปีก่อนพระราชพิธีสมโภชกรุงรัตนโกสินทร์ 200 ปี ทางราชการได้กำหนดชื่อ "เกาะรัตนโกสินทร์" ขึ้น เพื่อกำหนดไว้เป็นเขตปรับปรุงปฏิสังขรณ์ครั้งใหญ่ เพราะถือเป็นกรุงรัตนโกสินทร์ระยะแรกเริ่ม

## ดูเพิ่ม
* กรุงเทพมหานคร
* เขตพระนคร

## อ้างอิง

## แหล่งข้อมูลอื่น
* 

หมวดหมู่:เขตพระนคร
หมวดหมู่:ย่านในกรุงเทพมหานคร
รัตนโกสินทร์
หมวดหมู่:กรุงรัตนโกสินทร์
เอ็ดเวิร์ด สโนว์เดน

**เอ็ดเวิร์ด โจเซฟ สโนว์เดน** (;  เกิดวันที่ 21 มิถุนายน พ.ศ. 2526) เป็นอดีตนักวิเคราะห์ข่าวกรองชาวอเมริกัน ผู้ปล่อยข่าวรายละเอียดของโครงการการสอดส่องดูแลมวลชนลับสุดยอดของรัฐบาลสหรัฐและอังกฤษหลายโครงการแก่สื่อ สโนว์เดนเป็นอดีตนักเทคนิคของสำนักงานความมั่นคงแห่งชาติ (NSA) ของสหรัฐ และอดีตลูกจ้างของสำนักข่าวกรองกลาง (CIA)

สโนว์เดนปล่อยสารสนเทศดังกล่าวแก่หนังสือพิมพ์ *[[เดอะการ์เดียน]]* ของอังกฤษเป็นหลัก ในฤดูใบไม้ผลิปี 2556 ขณะรับจ้างเป็น "นักวิเคราะห์โครงสร้างพื้นฐาน" ของผู้รับจ้างเอ็นเอสเอ เดอะการ์เดียนตีพิมพ์ชุดการเปิดโปงในเดือนมิถุนายนและกรกฎาคม ปีเดียวกัน และเปิดเผยโครงการต่าง ๆ เช่น การดักเมทาดาทา (metadata) โทรศัพท์ของสหรัฐและยุโรป และโครงการสอดส่องดูแลอินเทอร์เน็ต อย่าง ปริซึม ฯลฯ กล่าวกันว่าการเปิดเผยความจริงของสโนว์เดนจัดเป็นการฝ่าฝืนความมั่นคงของสำนักงานความมั่นคงแห่งชาติครั้งสำคัญที่สุดครั้งหนึ่งในประวัติศาสตร์สหรัฐ

สโนว์เดนสามารถหลบหนีออกจากฮาวายได้ก่อนที่จะถูกทางการสหรัฐจับกุม เขาบินไปยังฮ่องกงคนเดียว เมื่อ 20 พฤษภาคม 2556 สโนว์เดนมีแผนจะเดินทางต่อไปยังเอกวาดอร์ ที่พร้อมให้สิทธิ์ลี้ภัยแก่เขา ในขณะที่รัฐบาลสหรัฐยื่นคำขอส่งผู้ร้ายข้ามแดนแก่ฮ่องกง  ต่อมาการข่าวพบว่าเขาได้เดินทางไปรัสเซียแล้วเมื่อวันที่ 23 มิถุนายน 2556 ข่าวนี้สร้างความไม่พอใจให้รัฐบาลสหรัฐมากที่ฮ่องกงเพิกเฉยต่อคำขอของสหรัฐ และปล่อยสโนว์เดนเดินทางไปยังรัสเซีย ในวันเดียวกันที่สโนว์เดนไปถึงรัสเซีย พบว่าก่อนเที่ยวบินของสโนว์เดนจะออกจากฮ่องกง สหรัฐได้ยกเลิกหนังสือเดินทางของเขา  

thumb|รถของสถานทูตเอกวาดอร์ประจำมอสโก ถูกจัดเตรียมไว้รอรับสโนว์เดนหน้าสนามบินในมอสโก 23 มิถุนายน 2556|260px

ในวันที่ 23 มิถุนายน 2556 สโนว์เดนเดินทางถึงท่าอากาศยานนานาชาติเชเรเมเตียโวในกรุงมอสโก เพื่อที่จะทำการลี้ภัยต่อไปยังเอกวาดอร์ผ่านทางประเทศคิวบา อย่างไรก็ตาม เขากลับไม่ได้ขึ้นเครื่องบินที่จะไปยังคิวบา เนื่องจากหนังสือเดินทางเขาถูกระงับแล้ว เขากล่าวว่ารัฐบาลสหรัฐต้องการให้เขาติดอยู่ในรัสเซีย ในระหว่างนี้ สโนว์เดนต้องใช้ชีวิตอยู่ในพื้นที่รอเปลี่ยนเครื่อง ของสนามบินเชเรเมเตียโวในมอสโก ด้วยหนังสือเดินทางถูกระงับ และการเดินทางไปยังประเทศอื่นก็ยากลำบาก เนื่องจากสหรัฐกดดันหลายประเทศห้ามสโนว์เดนบินผ่านน่านฟ้า ขณะที่หลายประเทศที่ไม่ลงรอยกับสหรัฐกำลังพิจารณาในการให้สิทธิลี้ภัยทางการเมืองแก่สโนว์เดน และในวันที่ 1 กรกฎาคม 2556 เขามีถ้อยความว่า 

รัฐบาลรัสเซียได้ให้สิทธิการลี้ภัยทางการเมืองแก่สโนว์เดน โดยในระหว่างการลี้ภัยนี้ สโนว์เดนได้เปิดเผยข้อมูลออกมาเป็นระยะ ๆ ซึ่งแต่ละข้อมูลกระทบต่อความสัมพันธ์ของสหรัฐกับชาติอื่น ๆ รวมไปถึงภาพลักษณ์ของรัฐบาลสหรัฐ ในปี 2014 เขาได้ให้สัมภาษณ์ต่อนิตยสาร *The Nation* ความว่า

ในวันที่ 26 กันยายน ปี 2022 วลาดีมีร์ ปูติน ได้ลงนามมอบสัญชาติรัสเซียแก่ เอ็ดเวิร์ด สโนว์เดน อย่างเป็นทางการ

## อ้างอิง

## แหล่งข้อมูลอื่น

* 
* Edward Snowden on Substack
* Snowden documents at Internet Archive
* 
* 

หมวดหมู่:ชาวอเมริกัน
หมวดหมู่:บุคคลจากรัฐนอร์ทแคโรไลนา
หมวดหมู่:ผู้ลี้ภัย
หมวดหมู่:ผู้หนีคดี
หมวดหมู่:วิกิลีกส์
หมวดหมู่:ศิษย์เก่าจากมหาวิทยาลัยลิเวอร์พูล
ราชวงศ์คาเมฮาเมฮา

**ราชวงศ์คาเมฮาเมฮา** () เป็นราชวงศ์ที่ปกครองราชอาณาจักรฮาวาย ตั้งแต่การรวมกันของหมู่เกาะภายใต้พระเจ้าคาเมฮาเมฮาที่ 1 แห่งฮาวายในปี 1810 ถึงการสวรรคตของพระเจ้าคาเมฮาเมฮาที่ 5 แห่งฮาวายในปี 1872

## พระมหากษัตริย์

## พงศาวลี




ค
จักรวรรดิแอฟริกากลาง

**จักรวรรดิแอฟริกากลาง** () เป็นจักรวรรดิที่ได้รับการสถาปนาเป็นช่วงสั้น ๆ โดยการประกาศระบอบสมบูรณาญาสิทธิราชย์ เผด็จการ และสถาบันพระมหากษัตริย์ จักรวรรดิได้รับการสถาปนาขึ้นมาแทนที่สาธารณรัฐแอฟริกากลาง แต่ในที่สุดก็ล่มสลายและมีการฟื้นฟูสาธารณรัฐแอฟริกากลางขึ้นมาอีกครั้ง จักรวรรดิได้รับการก่อตั้งโดยฌ็อง-เบแดล บอกาซา ประธานาธิบดีแห่งสาธารณรัฐแอฟริกากลาง ได้ประกาศสถาปนาตนเป็น "สมเด็จพระจักรพรรดิบอกาซาที่ 1 แห่งจักรวรรดิแอฟริกากลาง" เมื่อวันที่ 4 ธันวาคม ค.ศ. 1976 โบคัสซาใช้เงินประมาณ 20 ล้านดอลลาร์สหรัฐ หรือหนึ่งในสี่ของรายได้ของประเทศในช่วงรัฐบาลของเขา ในพระราชพิธีบรมราชาภิเษก เมื่อวันที่ 21 กันยายน ค.ศ. 1979 สถาบันพระมหากษัตริย์ถูกล้มล้างและแทนที่ด้วยสาธารณรัฐแอฟริกากลาง หลังจากที่บอกาซาไม่ได้รับการสนับสนุนจากฝรั่งเศสอีกต่อไป

## อ้างอิง

## แหล่งข้อมูล
*
*
*
*Carayannis, Tatiana, and Lombard, Louisa. Making Sense of the Central African Republic. London: Zed Books, 2015.
*Baxter, Peter. France in Centrafrique : From Bokassa and Operation Barracuda to the Days of EUFOR. Africa@War; v. 2. Solihull, West Midlands : Pinetown, South Africa: Helion ; 30° South Publishers, 2011.
*Titley, E. Brian. Dark Age the Political Odyssey of Emperor Bokassa. Canadian Electronic Library. Canadian Publishers Collection. Montreal: McGill-Queen's University Press, 1997.

## แหล่งข้อมูลอื่น
* 

แอฟริกากลาง
หมวดหมู่:รัฐและดินแดนที่ก่อตั้งในปี พ.ศ. 2519
หมวดหมู่:รัฐสิ้นสภาพในทวีปแอฟริกา
หมวดหมู่:รัฐพรรคการเมืองเดียว
หมวดหมู่:รัฐรวบอำนาจเบ็ดเสร็จ
หมวดหมู่:เผด็จการทหาร
หมวดหมู่:ประวัติศาสตร์สาธารณรัฐแอฟริกากลาง
หมวดหมู่:ราชาธิปไตยในอดีต
คณะครุศาสตร์ มหาวิทยาลัยราชภัฏอุตรดิตถ์

**คณะครุศาสตร์ มหาวิทยาลัยราชภัฏอุตรดิตถ์** เป็นคณะหนึ่งของมหาวิทยาลัยราชภัฏอุตรดิตถ์ คณบดีคนปัจจุบันคือ ดร.เชาวฤทธิ์ จั่นจีน

## ประวัติ

คณะครุศาสตร์ มหาวิทยาลัยราชภัฏอุตรดิตถ์ เป็นคณะเก่าแก่ และคณะแรก ๆ ของมหาวิทยาลัย โดยเริ่มต้นมาจากโรงเรียนฝึกหัดครูประกาศนียบัตร จังหวัดอุตรดิตถ์  ก่อตั้งเมื่อวันที่ 1 สิงหาคม พ.ศ. 2497 ในอดีตสถาบันแห่งนี้เคยเป็นศูนย์กลางทางการศึกษาฝึกหัดครูของภาคเหนือ ครอบคลุมพื้นที่จังหวัดเพชรบูรณ์, แพร่, น่าน,เชียงราย, ลำปาง และอุตรดิตถ์ ต่อมาภายหลังได้รับการเปลี่ยนชื่อและฐานะมาตามลำดับจนเป็นที่รู้จักดีในชื่อ วิทยาลัยครูอุตรดิตถ์ ต่อมาได้รับการยกฐานะขึ้นเป็นคณะครุศาสตร์ วิทยาลัยครูอุตรดิตถ์ เมื่อ พ.ศ. 2527 จากการแก้ไขพระราชบัญญัติ วิทยาลัยครู พ.ศ 2518 ให้วิทยาลัยครูสอนได้ถึงระดับปริญญาตรีทั้งสาขาการศึกษา และสาขาอื่นๆ และตั้งแต่ปีพ.ศ. 2547 เป็นต้นมาใช้ชื่อว่า คณะครุศาสตร์ มหาวิทยาลัยราชภัฏอุตรดิตถ์ ตามพระราชบัญญัติมหาวิทยาลัยราชภัฏ พ.ศ. 2547 มีอาคารเรียนของคณะจำนวน 4 หลัง คือ อาคารครุศาสตร์เก่า เป็นอาคารไม้ 3 ชั้น เป็นที่ตั้งของห้องพักคณาจารย์ ห้องประชุม  ห้องเรียน ห้องสโมสรนักศึกษาคณะฯ  อาคารคณะครุศาสตร์ใหม่ (ตึกED) อาคาร 4 ชั้น สร้างขึ้นบริเวณสนามเทนนิสเก่าของมหาวิทยาลัยฯ  เป็นที่ตั้งของห้องสมุดคณะฯ ห้องเรียน สำนักงานคณบดี ห้องประชุม ลานวัฒนธรรม และห้องพักคณาจารย์ อาคาร 8 และ อาคาร 9

300px|thumb|right|อาคารครุศาสตร์หลังเก่า

## ภาควิชา

แต่เดิมมีการเปิดการเรียนการสอนในหลักสูตรระดับปริญญาตรี 5 ปีจำนวน 7 สาขาวิชา คือ ภาษาไทย ภาษาอังกฤษ วิทยาศาสตร์ทั่วไป คอมพิวเตอร์ศึกษา การศึกษาปฐมวัย และสังคมศึกษา และเคยเปิดสาขาวิชาอื่นๆ ได้แก่ ดนตรี และจิตวิทยา ในปีพ.ศ. 2556 มหาวิทยาลัยได้กำหนดเปิดสาขาวิชาเพิ่มเติมจำนวน 11 สาขา รวมทั้งหมด 18 สาขา โดยจะรับนักศึกษาที่เข้าศึกษาในปีการศึกษา 2557 เป็นต้นไป และได้เปิดสาขาเพิ่มอีก 2 สาขา คือ สาขาดนตรีศึกษา และสาขาวิชาจิตวิทยาการแนะแนวและบรรณารักษศาสตร์ ในปัจจุบันคณะครุศาสตร์ มหาวิทยาลัยราชภัฏอุตรดิตถ์ได้เปิดหลักสูตรปริญญาตรี 20 สาขา ปริญญาโท 2 สาขา และปริญญาเอก 1 สาขา ดังนี้

### หลักสูตรการศึกษา

## รายนามคณบดี

* **ทำเนียบคณบดีคณะครุศาสตร์ มหาวิทยาลัยราชภัฏอุตรดิตถ์**

## อ้างอิง

## ดูเพิ่ม
* มหาวิทยาลัยราชภัฏอุตรดิตถ์

## แหล่งข้อมูลอื่น
* มหาวิทยาลัยราชภัฏอุตรดิตถ์ 
* https://edu.uru.ac.th/ 

หมวดหมู่:หน่วยงานในมหาวิทยาลัยราชภัฏอุตรดิตถ์
อ
ตราแผ่นดินของจักรวรรดิแอฟริกากลาง

**ตราแผ่นดินของจักรวรรดิแอฟริกากลาง** () เป็นตราแผ่นดินของจักรวรรดิแอฟริกากลาง ที่ประกาศใช้ตั้งแต่ 4 ธันวาคม 1976 จนกระทั่งถึงปี 1979 ประกอบด้วยรูปโล่ตรงกลางมีธงชาติสองผืนอยู่ด้านข้าง และมีดวงอาทิตย์โผล่ขึ้นมาเหนือโล่กับนกอินทรีแห่งจักรพรรดิที่ตรงกลาง มีมงกุฎจักรพรรดิของสมเด็จพระจักรพรรดิโบคัสซาที่ 1 ด้านล่างและเหนือโล่มีป้ายข้อความและด้านล่างของโล่มีเหรียญอยู่

## สัญลักษณ์
Zo Kwe Zo, คำขวัญซ้ายหมายความว่า "ทุกคนเป็นคน" ในภาษาซางโก. Zo A Yeke Zo, คือคำขวัญที่อยู่ด้านขวา

ช้างและต้นไม้โกงกางเป็นตัวแทนของธรรมชาติและกระดูกสันหลังของประเทศ ดาวสีทองบนแผนที่ของทวีปแอฟริกาเป็นสัญลักษณ์ของตำแหน่งของจักรวรรดิแอฟริกากลาง มือ (มุมขวาล่าง) เป็นสัญลักษณ์ของบุคคลที่สำคัญในปี 1963 ในตราเดิมเป็นบุตรบุญธรรม มุมล่างซ้ายคือเพชร 3 เม็ดนี้เป็นสัญลักษณ์ของทรัพยากรแร่ของประเทศ

เหรียญใต้โล่คือเครื่องราชอิสริญาภรณ์นักบุญแอฟริกากลาง

## ดูเพิ่ม
* ตราแผ่นดินของสาธารณรัฐแอฟริกากลาง

หมวดหมู่:ประวัติศาสตร์สาธารณรัฐแอฟริกากลาง
หมวดหมู่:ตราแผ่นดินในอดีต
ราชวงศ์คาลาคาอัว

**ราชวงศ์คาลาคาอัว** () เป็นราชวงศ์ที่ปกครองราชอาณาจักรฮาวายตั้งแต่การครองราชย์ของพระเจ้าคาลาคาอัวแห่งฮาวายใน 1874 จนถึงการล้มล้างราชบัลลังก์ของสมเด็จพระราชินีนาถลีลีโอกาลานีแห่งฮาวายใน 1893

## พระมหากษัตริย์

## สมาชิกราชวงศ์
* พระเจ้าคาลาคาอัวแห่งฮาวาย (1836–1891)
* สมเด็จพระราชินีนาถลีลีโอกาลานีแห่งฮาวาย (1839–1893)
* มกุฎราชกุมารี วิกตอเรีย คาอิอูลานี (1875–1899)
* มกุฎราชกุมาร วิลเลียม พิต เลเลอิโอโฮกู (1854–1877)
* เจ้าหญิง มิเรียม ลิเคลิเค (1851–1887)
* เจ้าหญิง คาอิทิมินาอาอูอาโอ (1844–1848)
* เจ้าชาย คาลิโอกาลานี (1835–1852)
* เจ้าชาย คินีนี (?–สิ้นพระชนม์เมื่อทรงเยาว์)
* เจ้าชาย โมเสส (1834–สิ้นพระชนม์เมื่อทรงเยาว์)
* ไฮเชฟ คาปาอาเคอา (1815–1866)
* ไฮเชฟเฟส คีโอโฮคาโลเล (1816–1869)

## พงศาวลี



## แหล่งข้อมูลอื่น
* KALAKAUA AND LILIUOKALANI'S GENEALOGY
* The Royal Family of Hawaii Official Site Kalakaua Chart
พระเจ้าบรมวงศ์เธอ พระองค์เจ้าประไพศรีสอาด

**พระเจ้าบรมวงศ์เธอ พระองค์เจ้าประไพศรีสอาด** (24 พฤษภาคม พ.ศ. 2410 — 18 พฤษภาคม พ.ศ. 2453) เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง

## พระประวัติ
พระเจ้าบรมวงศ์เธอ พระองค์เจ้าประไพศรีสอาด ประสูติวันศุกร์ที่ 24 พฤษภาคม พ.ศ. 2410 เป็นพระราชธิดาในพระบาทสมเด็จพระจอมเกล้าเจ้าอยู่หัว กับเจ้าจอมมารดาหม่อมราชวงศ์แสง (สกุลเดิม ปาลกะวงศ์) ธิดาหม่อมเจ้านิ่ม ปาลกะวงศ์ มีพระโสทรเชษฐภคินีหนึ่งพระองค์ คือ พระเจ้าบรมวงศ์เธอ พระองค์เจ้าประสานศรีใส

ในสมัยรัชกาลที่ 5 พระองค์เจ้าประไพศรีสอาด ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง ทั้งยังได้ทรงร่วมนิพนธ์วชิรญาณสุภาษิต ในโอกาสจัดงานฉลองหอพระสมุดวชิรญาณที่ได้ตั้งมาเป็นปีที่ 8 และพิธีเปิดอาคารใหม่ ณ บริเวณตึกโรงทองเก่า (ปัจจุบันคือ ตึกสำนักราชเลขาธิการ) วันที่ 15 พฤษภาคม พ.ศ. 2432 ด้วย พ.ศ.2440 พระบรมวงศานุวงศ์ฝ่ายในได้ร่วมกันถวายปัจจัยเพื่อปฏิสังขรณ์วัดราชบุรณราชวรวิหาร พระองค์เจ้าประไพศรีสอาด ทรงร่วมถวายเงิน 2 ชั่ง

พระเจ้าบรมวงศ์เธอ พระองค์เจ้าประไพศรีสอาด ประชวรเป็นพระโรคพยาธิ แพทย์หลวงประกอบพระโอสถถวายพระอาการหาคลายไม่ มีแต่ทรงกับทรุด สิ้นพระชนม์เมื่อวันที่ 18 พฤษภาคม พ.ศ. 2453 พระชันษา 42 ปี พระราชทานเพลิงพระศพ ณ พระเมรุผ้าขาว วัดเทพศิรินทราวาสราชวรวิหาร วันที่ 10 พฤษภาคม พ.ศ. 2455

## พระเกียรติยศ

### พระอิสริยยศ
***พระเจ้าลูกเธอ พระองค์เจ้าประไพศรีสอาด** (24 พฤษภาคม พ.ศ. 2410 — 11 พฤศจิกายน พ.ศ. 2411)
***พระเจ้าน้องนางเธอ พระองค์เจ้าประไพศรีสอาด** (11 พฤศจิกายน พ.ศ. 2411 — 18 พฤษภาคม พ.ศ. 2453)
***พระเจ้าบรมวงศ์เธอ พระองค์เจ้าประไพศรีสอาด** (หลังการสิ้นพระชนม์; 23 ตุลาคม พ.ศ. 2453)

### เครื่องราชอิสริยาภรณ์
* 80px|border เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)

## พงศาวลี



## อ้างอิง

หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้า
หมวดหมู่:พระราชธิดาในรัชกาลที่ 4
หมวดหมู่:ผู้ได้รับเหรียญรัตนาภรณ์ ม.ป.ร.3
หมวดหมู่:ราชสกุลปาลกะวงศ์
พระเจ้าบรมวงศ์เธอ พระองค์เจ้าเสาวภาคย์พรรณ

**พระเจ้าบรมวงศ์เธอ พระองค์เจ้าเสาวภาคย์พรรณ** (11 พฤษภาคม พ.ศ. 2408 - 2 มีนาคม พ.ศ. 2438) ประสูติวันพฤหัสบดีที่ 11 พฤษภาคม พ.ศ. 2408 เป็นพระราชธิดาในพระบาทสมเด็จพระจอมเกล้าเจ้าอยู่หัว กับ เจ้าจอมมารดาหว้า ในรัชกาลที่ 4 สิ้นพระชนม์เมื่อวันที่ 2 มีนาคม พ.ศ. 2438 พระชันษา 37 ปี พระราชทานเพลิงพระศพ ณ พระเมรุ วัดสระเกศราชวรมหาวิหาร 

## พระอิสริยยศ

***พระเจ้าลูกเธอ พระองค์เจ้าเสาวภาคย์พรรณ** (11 พฤษภาคม พ.ศ. 2408 — 11 พฤศจิกายน พ.ศ. 2411)
***พระเจ้าน้องนางเธอ พระองค์เจ้าเสาวภาคย์พรรณ** (11 พฤศจิกายน พ.ศ. 2411 — 20 กรกฎาคม พ.ศ. 2446)
***พระเจ้าบรมวงศ์เธอ พระองค์เจ้าเสาวภาคย์พรรณ** (หลังการสิ้นพระชนม์; 23 ตุลาคม พ.ศ. 2453)

### เครื่องราชอิสริยาภรณ์

## พงศาวลี



หมวดหมู่:พระเจ้าบรมวงศ์เธอ ชั้น 4
หมวดหมู่:พระองค์เจ้า
หมวดหมู่:พระราชธิดาในรัชกาลที่ 4
ราชวงศ์คาลาอีมามาฮู

**ราชวงศ์คาลาอีมามาฮู** () เป็นราชวงศ์ที่ปกครองราชอาณาจักรฮาวายในช่วงการครองราชย์ของพระเจ้าลูนาลิโลแห่งฮาวาย ตั้งแต่ 1873 ถึง 1874

ราชวงศ์นี้ได้รับการก่อตั้งขึ้นโดยเจ้าชายคาลาอีมามาฮู พระโอรสองค์ที่ 4 ในเคโออูอากับคามาคาเอเฮอิคูลิ เจ้าชายคาลาอีมามาฮูเป็นพระราชบิดาของพระเจ้าลูนาลิโล

## พระมหากษัตริย์

## ดูเพิ่ม
* ราชวงศ์คาเมฮาเมฮา
* ราชวงศ์คาลาคาอัว
ธิติยา นพพงษากิจ

**ธิติยา ชินอักษร** (ชื่อเดิม : ธิติยา นพพงษากิจ) ชื่อเล่น กิ๊ฟท์ เป็นนักร้องและนักแสดงชาวไทย และเป็นหนึ่งในสมาชิกวง ที-สเกิ๊ต

## ประวัติ
ธิติยา ชินอักษร (สกุลเดิม : ปั้นวงศ์สกุล) ชื่อเล่น กิ๊ฟท์ เกิดวันที่ 9 เมษายน พ.ศ. 2523 เป็นนักร้องและนักแสดงชาวไทย จบการศึกษาระดับมัธยมศึกษาตอนต้นโรงเรียนวาสุเทวี และระดับมัธยมศึกษาตอนปลายโรงเรียนสตรีประเทืองวิทย์อุรุพงค์ ระดับปริญญาตรี จุฬาลงกรณ์มหาวิทยาลัย และสำเร็จการศึกษาระดับปริญญาโท สาขาการตลาด มหาวิทยาลัยมหิดล

เริ่มเข้าวงการโดยไปประกวดหนูน้อยนานนาชาติที่แดนเนรมิต ตอนอายุประมาณ 7 ขวบ และหลังจากนั้นได้มีโอกาสได้เข้าไปเล่นละครกับทางดาราวีดีโอ ซึ่งตอนนั้น “ลอร์ด” สยม สังวริบุตร เป็นคนแคสติ้ง และตั้งแต่นั้นกิ๊ฟท์ได้เข้ามาในวงการในฐานะนักแสดงเด็ก

เข้าสู่วงการเพลง กิ๊ฟท์เป็นหนึ่งในศิลปินวง ที-สเกิ๊ต ประกอบด้วยสมาชิกคือ มาร์ อัสมา กฮาร์, กิ๊ฟท์ ธิติยา นพพงษากิจ และ จอย ดวงพร สนธิขันธ์ สังกัดคีตา เอ็นเทอร์เทนเม้นท์ มีผลงาน 2 อัลบั้มเต็ม และ 1 อัลบั้มพิเศษ อัลบั้มชุดแรกภายใต้ชื่อ "T-Skirt" มีเพลงดังอย่าง ไม่เท่าไหร่, เจ็บแทนได้ไหม, เรื่องมันเศร้า และเพลง ฟ้องท่านเปา 

อัลบั้มชุดที่สอง "ทีมสตรี" เพลงดัง ปวดร้าว ส่วนอัลบั้มพิเศษ "รวมฮิตติดกระโปรง" เป็นการนำเพลงของที-สเกิ๊ต ทั้งสองอัลบั้มมารวบรวมอยู่ในอัลบั้มเดียวกัน

## ผลงาน
### ละครโทรทัศน์

### ภาพยนตร์
* 2537 ภาพยนตร์ แบบว่าโลกนี้มีน้ำเต้าหู้และครูระเบียบ รับบท ฝน
* 2541 ภาพยนตร์ โก๊ะตี๋ วีรบุรุษอารามบอย รับบท

### ผลงานเพลง
* อัลบั้ม T-Skirt ปี 2538 สังกัด คีตา เรคคอร์ดส
* อัลบั้ม ทีมสตรี ปี 2539 สังกัด คีตา เรคคอร์ดส

### อัลบั้มพิเศษ
* อัลบั้ม รวมฮิตติดกระโปรง สังกัด คีตา เรคคอร์ดส

## อ้างอิง
*กิ๊ฟทีสเกิ๊ตโผล่ พร้อมลูกน้อยวัย9เดือน และสามีที่ห่างกันถึง 15ปี
*Entertainment - Manager Online "กิ๊ฟ ทีสเกิ๊ต" อุ้มลูกจูงสามีเปิดตัวครั้งแรก
## แหล่งข้อมูลอื่น
* *ไทยรัฐ.ออนไลน์ 'ที-สเกิ๊ต' หวนคืนสตูฯรอบ 6 ปี ปะทะแก๊งตลก 'นุ้ย-ตี๋-ตั๊ก-เทพ'

หมวดหมู่:บุคคลที่ยังมีชีวิตอยู่
หมวดหมู่:บุคคลจากกรุงเทพมหานคร
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากโรงเรียนวาสุเทวี
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากบัณฑิตวิทยาลัย มหาวิทยาลัยมหิดล
หมวดหมู่:พิธีกรชาวไทย
หมวดหมู่:นักแสดงเด็กชาวไทย
ชุดชั้นใน

[thumb| [กางเกงในสตรีผู้หญิง]]
[thumb|[กางเกงบ็อกเซอร์ และกางเกงในบ็อกเซอร์ชาย]]
thumbnail|right|ชุดชั้นในสตรีสมัยใหม่

**ชุดชั้นใน** () เป็นเสื้อผ้าสวมใส่อยู่ข้างในใต้เสื้อผ้าอื่น ๆ ที่มักจะไปในผิว โดยจะปกคลุมชั้นนอกจากการถูกทำให้สกปรกจากการหลั่งของร่างกายและการปล่อยของเสียจากร่างกายและให้ความช่วยเหลือบางส่วนได้ ในสภาพอากาศหนาวเย็นอย่าง ชุดชั้นในยาว (long underwear) สามารถสวมใส่บางครั้งเพื่อให้ความอบอุ่นเพิ่มเติม ชั้นในบางตัวยังมีวัตถุประสงค์เพื่อให้เกิดการกระตุ้นความรู้สึกทางเพศ ชนิดพิเศษของชุดชั้นยังมีความสำคัญทางศาสนา สินค้าบางรายการของเสื้อผ้ายังได้รับการออกแบบเป็นชุดชั้นในอีกด้วย ในขณะที่สิ่งอื่น ๆ อย่างเช่นเสื้อยืด (T-shirt) และบางชนิดของกางเกงขาสั้นที่มีความเหมาะสมทั้งชั้นในและเสื้อผ้าด้านนอก ถึงแม้ว่าจะทำจากวัสดุที่เหมาะสม ชุดชั้นในยังเป็นได้ความหลากหลายอย่าง เสื้อนอน และชุดว่ายน้ำ

ชุดชั้นในโดยทั่วไปจะมีสองประเภท ผู้ที่จะสวมใส่เพื่อให้ครอบคลุมร่างกายส่วนลำตัวและเสื้อกางเกงชั้น แม้ว่าเสื้อผ้าที่ครอบคลุมทั้งสองก็ยังมีอีกด้วย สไตล์ที่แตกต่างของชุดชั้นในที่สวมใส่โดยทั่วไปจะเป็นได้ทั้งผู้หญิงและผู้ชาย ชุดชั้นในที่สวมใส่โดยทั่วของผู้หญิงในทุกวันนี้ก็มี ยกทรง (Brassiere) และกางเกงชั้นในสตรี (Panties ในสหราชอาณาจักรจะรู้จักในชื่อ Knickers) ในขณะที่ผู้ชายมักจะสวมใส่กางเกงชั้นในชาย (Briefs) หรือกางเกงบ็อกเซอร์ (Boxers) โดยทั่วไปชุดจะสวมใส่ได้รวมทั้งสองเพศได้แก่ เสื้อยืด เสื้อแขนกุด ชุดชั้นในบิกินี ธอง (thong) และจี-สตริง (G-string)

## อ้างอิง
* 

หมวดหมู่:ชุดชั้นใน
หมวดหมู่:ประวัติศาสตร์เครื่องแต่งกายของยุโรป
หมวดหมู่:ประวัติศาสตร์เครื่องแต่งกายตามแนวทางแฟชั่นตะวันตก
หมวดหมู่:ประวัติศาสตร์แฟชั่น